OpenLLM-France/wikimedia huggingface dataset:
# Eduard Soler i Pérez (advocat)

* Aquest article tracta sobre l'advocat viler. Si cerqueu el músic valencià, vegeu «Eduard Soler i Pérez (músic)».
Eduard Soler i Pérez (La Vila Joiosa, 23 de novembre de 1845 - La Vila Joiosa o Confrides, 6 de juliol de 1907) fou un advocat, geògraf, escriptor i professor universitari valencià, catedràtic de Dret polític i administratiu.
Cursà els estudis de la llicenciatura de Dret a la Universitat de València i, després, a la Universitat Central de Madrid. El 1874 obtingué la plaça de catedràtic de Procediments judicials a la Universitat d'Oviedo i, abans que acabés l'any, s'encarregà de la càtedra de Dret canònic a la Universitat de València. El 1875 fou desposseït del càrrec perquè es negà a jurar la Constitució espanyola pròpia del període de Restauració borbònica, com a protesta contra el Govern espanyol perquè imposava límits a la investigació i a l'ensenyament de la ciència. Entre 1875 i 1881 fou professor de la Institució Lliure d'Ensenyament, en la qual publicà diversos articles de docència i pedagogia, i de l'Associació per a l'Ensenyament de Dona a Madrid. El 1881, gràcies al govern liberal encapçalat per Sagasta, recuperà el càrrec, tot destacant com a ferm defensor de la llibertat de càtedra. Entre 1884 i 1907 exercí de catedràtic de Dret polític i administratiu a la Universitat de València, de la qual fou degà de la facultat de dret entre 1898 i 1907. Com a soci formà part de la Societat Geogràfica de Madrid, que com a gran aficionat a l'excursionisme deixà publicades diverses anotacions sobre naturalesa al butlletí de l'entitat. Morí el 1907 al seu domicili de la serra d'Aitana, que deixà en herència com a escola infantil perquè s'hi impartís docència a nens i nenes de la Vila Joiosa i de Relleu. Algunes de les seves obres foren: Lecciones sumarias de Psicología (1874), Derecho mercantil (1882), Sierra Nevada (1903), Por el Júcar (1905), La Alpujarra y Sierra Nevada (1906), Apuntes de Derecho Administrativo i Apuntes de las explicaciones de Derecho Político y Administrativo.

## Referències

* 1 2 3 4 5 6 7 «Eduard Soler i Pérez». Enciclopèdia.cat. [Consulta: 16 gener 2024].
* 1 2 3 4 5 6 7 8 9 10 «Eduardo Soler y Pérez» (en castellà). RAH.es. [Consulta: 16 gener 2024].
# Bunopitec

El bunopitec (Bunopithecus sericus) és una espècie extinta de gibó o primat similar a un gibó. Les seves restes foren trobades per primera vegada a Sichuan (Xina), en estrats del Plistocè mitjà, però des d'aleshores se n'han trobat més arreu de l'Europa Meridional i Àsia. Era un animal frugívor i, igual que els simis d'avui en dia, mancava de cua.
Les dues espècies de gibó huloc eren classificades anteriorment al gènere Bunopithecus, però recentment foren reclassificades en un gènere propi, deixant B. sericus com a única espècie en aquest gènere.

## Referències

* 1 2 Mootnick, A.; Groves, C. P. «A new generic name for the hoolock gibbon (Hylobatidae)» (en anglès). International Journal of Primatology, 26, 26, 2005, pàg. 971–976. Arxivat de l'original el 2012-11-12. DOI: 10.1007/s10764-005-5332-4 [Consulta: 15 desembre 2011]. Arxivat 2012-11-12 a Wayback Machine.
# Scawby

Scawby és una localitat situada al comtat de Lincolnshire, a Anglaterra (Regne Unit), amb una població estimada a mitjan 2016 de 1611 habitants.
Està situada a l'est de la regió Yorkshire i Humber, prop de la costa del mar del Nord i a poca distància al sud de l'estuari del Humber.

## Referències

* ↑ Citypopulation.de Estadístiques del comtat de Lincolnshire. Consultat el 13 de juliol de 2018.
# Boden

«Boden» té aquests significats:
* Toponímia:
** Municipi de Boden, municipi del Comtat de Norrbotten, al nord de Suècia
** Boden (Suècia), localitat i centre administratiu del municipi de Boden, al Comtat de Norrbotten, Suècia
* Biografies:
** Falk Boden (Elsterwerda, 1960), ciclista alemany dels anys 80
** Fernand Boden (Echternach, 1943), polític i professor luxemburguès, membre del Partit Popular Social Cristià
** Margaret Boden (Londres, 1936), professora de recerca de ciència cognitiva
** Samuel Boden (Kingston upon Hull, 1826 – Londres, 1882), mestre d'escacs anglès
* Miscel·lània: Mat de Boden, esquema de mat en escacs caracteritzat per l'acció de dos alfils en dues diagonals creuades, quan les caselles d'escapament estan ocupades per peces del propi bàndol
# Gorge Ivànov

Gorge Ivànov (en macedoni: Ѓорге Иванов; Valandovo, 2 de maig de 1960) és el president de Macedònia des del 12 de maig del 2009.

## Referències

* ↑ Ortiz de Zárate, Roberto «Gjorge Ivanov». CIDOB [Consulta: 12 octubre 2018].
# NLK

NLK té els següents significats:
* Biblioteca Nacional de Kuwait (del seu nom en anglès National Library of Kuwait), biblioteca nacional de Kuwait
* National Library at Kolkata, sistema de transliteració de les llengües índiques amb caràcters llatins
# Eduard Sobolewski

Eduard Sobolewski (Königsberg (Królewiec), Prússia, avui Kaliningrad, 1 d'octubre de 1808 - Saint Louis (Missouri), 23 de maig de 1872) fou un compositor alemany i americà, d'origen polonès.
Entrà amb relació amb Wagner durant l'estança d'aquest a Königsberg, on Sobolewski era director d'orquestra, i després per la influència de Liszt, va fer executar algunes de les seves obres a Weimar, i posteriorment es va traslladar a Saint Louis on va ser nomenat director de la Philharmonic Society (societat filharmònica), càrrec que va desenvolupar fins al 1866.
Era un partidari entusiasta de l'escola neoromàntica, va escriure articles i fullets en defensa d'aquesta, així com els llibres Oper, nicht Drama (1857) i Das Geheimniss der neuesten Schule der Musik (1859).

## Composicions

Entre les seves composicions cal mencionar les òperes:
* Imogene (1835);
* Velleda (1836);
* Salvator Rosa (1848);
* Comala.
Els oratoris Die Enthauplung i Lazarus; Els poemes simfònics Vineta i Meeresphantasie, simfonies, cors, cantates, himnes, etc.

## Escrits

* Reaktionäre Briefe, 1854 (Cartes reaccionàries)
* Oper, nicht Drama, Bremen 1857 (Òpera, cap drama)
* Debatten über Musik, 1857 (Debats sobre música)
* Das Geheimniss der Neuesten Schule der Musik, 1859. (El secret de l'escola més nova de música)

## Referències

* ↑ «Personendossier Sobolewski, Edward Fryderyk» (en alemany). musicamigrans.de - Universitat de Leipzig. Arxivat de l'original el 2015-12-10. [Consulta: 8 desembre 2015].
* ↑ «Sobolewski, Eduard». A: Enciclopèdia Espasa (en castellà). nº. 56, p. 1112. ISBN 84 239-4556-1.
# Cal Sorribas

Cal Sorribas és un habitatge a la vila de Sallent (Bages) catalogat a l'Inventari del Patrimoni Arquitectònic de Catalunya. L'edifici consta de planta baixa i dos pisos. El sòcol, posterior, és de pedra picada, els marcs dels balcons del primer pis i la porta i portal de la planta baixa així mateix. La planta baixa està coberta en gran part amb volta de pedra. Els pisos amb embigat. Les baranes dels balcons del segon pis són de fusta. En el balcó de l'esquerra consta: Valls Any MDCCCVI, en el de la dreta MDCCCXLII.

## Notes

* ↑ «Cal Sorribas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Esteve d'Atenes

Esteve d'Atenes (en llatí Stephanus, en grec antic Στέφανος) fou un orador atenenc, fill de Menecles d'Acarnes que va viure al segle IV aC.
Sembla que era partidari de Cal·lístrat d'Afidnes. Contra aquest orador, Demòstenes va compondre, que es conegui, dos discursos que malauradament no tenen cap dada biogràfica important que permeti saber detalls de la seva vida. És mencionat també per Ateneu (Deipnosophistae XIII. 593f).

## Referències

* ↑ 2.Stephanus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 904
# Serrat del Ban

El Serrat del Ban és una serra de la zona central-nord de l'antic terme de Toralla i Serradell, actualment de Conca de Dalt, al Pallars Jussà, en territori del poble de Serradell.
Està situat a prop i al nord-oest de Serradell. Els seus extrems són les Picorres, a ponent, on enllaça amb el Serrat de Santa Eulàlia, les Roques de Llenaspres, de 1.287,3 m. alt., a llevant, en el sector de Serradell.
Ara bé, des de les Roques de Llenaspres, el serrat s'allargassa cap a orient, arribant fins al damunt mateix del poble d'Erinyà, on hi ha les Roques, de 1.124,2 m. alt. i el Tossal dels Corbs, de 1.108,9.
Així doncs, el Serrat del Ban constitueix pràcticament tot el límit septentrional de la vall del riu de Serradell.

## Enllaços externs

* Institut Cartogràfic de Catalunya
# Bujac

Bujac (en francès Bugeat) és un municipi francès del departament de la Corresa, a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 931 | 1.100 | 1.108 | 1.055 | 1.063 | 996 | 926 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Pierre Fournet | |

## Referències

* ↑ Toponímia occitana a lemosin.net i toponímia de la Corresa.

## Vegeu també

* Altiplà de Millevaches
# Bloomfield (Connecticut)

Bloomfield és una població dels Estats Units a l'estat de Connecticut. Segons el cens del 2005 tenia 20.581 habitants.

## Demografia

Segons el cens del 2000, Bloomfield tenia 19.587 habitants, 7.902 habitatges, i 5.152 famílies. La densitat de població era de 290,8 habitants per km².
Dels 7.902 habitatges en un 24% hi vivien nens de menys de 18 anys, en un 46,1% hi vivien parelles casades, en un 15,9% dones solteres, i en un 34,8% no eren unitats familiars. En el 30,1% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 3.
Per edats la població es repartia de la següent manera: un 21,4% tenia menys de 18 anys, un 5,8% entre 18 i 24, un 24,5% entre 25 i 44, un 26,6% de 45 a 60 i un 21,7% 65 anys o més.
L'edat mediana era de 44 anys. Per cada 100 dones de 18 o més anys hi havia 75,5 homes.
La renda mediana per habitatge era de 53.812 $ i la renda mediana per família de 64.892 $. Els homes tenien una renda mediana de 42.860 $ mentre que les dones 36.778 $. La renda per capita de la població era de 28.843 $. Aproximadament el 5,1% de les famílies i el 7,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Bloomfield». American Fact Finder. Oficina del Cens dels Estats Units, 12-01-2010.
# Gaston (cràter)

Gaston és un petit cràter d'impacte pertanyent a la cara visible de la Lluna. Es troba a la Mare Imbrium, al nord-est del cràter Delisle, i al nord-oest de dos petits cràters: Boris i Linda.
* Localització de Gaston (centre superior dreta de la imatge)
* Gaston (vista oblíqua de la vora de Delisle)
* Cràters propers (imatge LRO)
L'origen del nom es remunta a una denominació original no oficial inclosa en la pàgina 39B2 / S2 de la sèrie de mapes Lunar Topophotomap de la NASA, adoptada per la UAI en 1976.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Eleccions legislatives georgianes de 1992

Les eleccions legislatives georgianes de 1992 foren dutes a terme l'11 d'octubre de 1992 per a renovar els 150 membres del Parlament de Geòrgia. Foren les primeres eleccions des de la independència de Geòrgia el 1991 i estigueren marcades per la revolta popular contra el president de Geòrgia Zviad Gamsakhúrdia i la seva fugida a Geòrgia Occidental, on durant uns mesos organitzà un govern titella, així com les revoltes a Abkhàzia i Ossètia del Sud. Aquestes eleccions suposaren la victòria del partit dirigit per Eduard Xevardnadze. La participació fou del 80,45% (2.537.319 votants)

## Resultats

Resum dels resultats de les eleccions al Parlament de Geòrgia (Sakartvelos Parlamenti) d'11 d'octubre de 1992
| Partits | Escons |
| Bloc Pau (Bloki Mshvidoba) | 29 |
| Bloc 11 d'Octubre | 18 |
| Bloc Unitat (Bloki Ertoba) | 14 |
| Partit Nacional Democràtic (Erovnuli Demkratiuli Partia, ეროვნულ-დემოკრატიული პარტია) | 12 |
| Partit Verd de Geòrgia (Sakartvelos Mtsvaneta Partia) | 11 |
| Partit Democràtic (Demikratiuli Partia) | 10 |
| Carta 91 | 9 |
| Unió de Tradicionalistes Georgians (Kartvel Traditsionalistta Kavshiri , ქართველ ტრადიციონალისტთა კავშირი) | 7 |
| Societat Ilia Xavxavadze | 7 |
| Societat Pangeorgiana Merab Kostava | 5 |
| Partit de la Independència Nacional Georgiana | 4 |
| Partit Socialista dels Treballadors de Geòrgia | 4 |
| Unió de Reformistes de Geòrgia-Concòrdia Nacional (Sakartvelos Reformatorta Kavshiri-Erovnuli Tankhmoba) | 4 |
| Altres | 16 |
| Total | 150 |
| Font: IPU.org ||
# Fasciïtis plantar

Per fasciïtis plantar s'entén una inflamació aguda de l'aponeurosi plantar del peu. El símptoma principal d'aquest tipus de fasciïtis és el dolor en algun punt de la fàscia plantar del peu, al taló o a la zona mitjana de la planta del peu. Acostuma a no ser fruit d'un traumatisme, sinó del desgast per una feina repetitiva, és a dir, a un microtraumatisme repetitiu. El problema es pot veure causat o agreujat per un calçat inadequat, així com per haver fet males postures o dut a terme un treball excessiu d'aquesta zona, el que es produeix al córrer cap avall. Fer estiraments abans de començar ajuda als corredors a prevenir aquesta lesió.
A la fasciïtis plantar s'inflama el teixit connectiu gros que està a la planta del peu i que es fixa al taló (aponeurosis o fàscia plantar). El dolor es nota normalment en la base anteromedial del taló i sol ser més agut als matins per la rigidesa que es presenta durant la nit, i en realitzar exercicis que requereixin un augment de la càrrega sobre la zona.
La fasciïtis plantar ha estat atribuïda freqüentment a l'existència d'esperó calcani, una troballa radiològica consistent en una exostosi del calcani. La presència d'esperons calcanis s'ha associat amb la fasciïtis plantar, en ser una reacció perióstica l'augment de tracció de la musculatura plantar medial del peu, encara que no s'han de considerar com patognomònic de la patologia, atès que la fàscia plantar s'insereix per sobre de l'esperó i no com a prolongació d'aquest.

## Símptomes

La queixa més comuna és el dolor i la rigidesa a la part inferior del taló. El dolor al taló pot ser sord o agut. La part inferior del peu també pot fer mal o cremar. El dolor acostuma a ser pitjor durant els primers passos del matí, després d'estar dret o assegut durant un temps, en pujar les escales, o després d'una activitat intensa. El dolor pot desenvolupar-se lentament amb el temps, o de sobte després d'una activitat intensa.

## Tractament

El tractament acostuma a incloure fisioteràpia, antiinflamatori no esteroidal o glucocorticoides, i necessàriament la modificació del repartiment de forces plantars amb plantilles o suports plantars termoconformats. Un calçat adequat serveix com a remei i com a prevenció. En casos aguts i com a mesura pal·liativa pot fer un embenat funcional que elimini la tensió plantar medial (dura aproximadament de 2 a 3 dies) o injeccions de corticoides directament a la inserció fascial plantar lar.

## Referències

* ↑ Mercurio, Katy «Three Common Running Overuse Injuries: Causes, Prevention, and Treatment». PRNewswire, 20-08-2013 [Consulta: 1r setembre 2013].
* ↑ «Inside the Doctor's Office with Dr. Jordan Metzl: Plantar Fasciitis». Runners World, 12-11-2012 [Consulta: 1r setembre 2013].
* ↑ «Plantar Fasciitis: Causes, Symptoms & Treatment». [Consulta: 21 abril 2022].
* ↑ Podologia, La Clínica de. «Guia Fasciïtis Plantar: què és, símptomes, causes i tractaments», 03-03-2017. Arxivat de l'original el 2022-06-29. [Consulta: 21 abril 2022].
* ↑ «Health Guide: Plantar Fasciitis». The New York Times, 03-01-2012 [Consulta: 20 novembre 2013].

## Vegeu també

* Síndrome del coixinet de teixit adipós del taló
# Serrat dels Pous (Tremp)

El Serrat dels Pous és un serrat del terme municipal de Tremp, antigament del de Fígols de Tremp. És just al nord de Montllobar i al sud-oest del poble d'Eroles.

## Enllaços externs

* Institut Cartogràfic de Catalunya
# Bloomfield (Indiana)

Bloomfield és una població dels Estats Units a l'estat d'Indiana. Segons el cens del 2000 tenia 2.542 habitants.

## Demografia

Segons el cens del 2000, Bloomfield tenia 2.542 habitants, 1.180 habitatges, i 665 famílies. La densitat de població era de 711,2 habitants per km².
Dels 1.180 habitatges en un 23,6% hi vivien nens de menys de 18 anys, en un 43,6% hi vivien parelles casades, en un 10,3% dones solteres, i en un 43,6% no eren unitats familiars. En el 40,5% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,76.
Per edats la població es repartia de la següent manera: un 20,8% tenia menys de 18 anys, un 8,5% entre 18 i 24, un 26,2% entre 25 i 44, un 22,7% de 45 a 60 i un 21,7% 65 anys o més.
L'edat mediana era de 41 anys. Per cada 100 dones de 18 o més anys hi havia 87,2 homes.
La renda mediana per habitatge era de 30.224 $ i la renda mediana per família de 42.656 $. Els homes tenien una renda mediana de 31.864 $ mentre que les dones 23.879 $. La renda per capita de la població era de 18.045 $. Entorn del 12% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Bloomfield». American Fact Finder. Oficina del Cens dels Estats Units, 12-01-2010.
# Nastro d'argento al millor director de càsting

El Nastro d'argento (Cinta de plata) és un premi cinematogràfic concedit anyalment, des de 1946, pel Sindicat Nacional de Periodistes Cinematogràfics Italians (Sindacato Nazionale dei Giornalisti Cinematografici Italiani) l'associació italiana de crítics de cinema. Aquesta és la llista dels guanyadors del Nastro d'argento a la millor director de càsting, concedit des de 2014.

## Guanyadors

Els guanyadors estan indicats en negreta, seguits dels altres candidats.
* 2014: Pino Pellegrino - Allacciate le cinture
** Francesca Borromeo - La mafia uccide solo d'estate
** Francesca Borromeo i Gabriella Giannattasio - Smetto quando voglio
** Barbara Giordani - Tutta colpa di Freud
** Anna Maria Sambucco e Maurilio Mangano - Via Castellana Bandiera
* 2015: Francesco Vedovati - Il ragazzo invisibile i Maraviglioso Boccaccio
** Elisabetta Boni - Il nome del figlio
** Laura Muccino - Latin Lover
** Annamaria Sambucco - Youth - La giovinezza (pel casting italià)
** Paola Rota i Raffaele Di Florio - Il giovane favoloso
* 2018: Francesco Vedovati - Dogman

## Referències

* ↑ Enrico Lancia. I premi del cinema. Gremese Editore, 1998. ISBN 88-7742-221-1.
* ↑ Tad Bentley Hammer. International film prizes: an encyclopedia. Garland, 1991. ISBN 0824070992.

## Enllaços externs

* Web del Sindicat Nacional de Periodistes Cinematogràfics d'Itàlia
# Eleccions legislatives franceses de novembre de 1946

Les eleccions legislatives franceses de la primera legislatura de la Quarta República se celebraren el 10 de novembre de 1946, després del rebuig popular del referèndum de maig de 1946, s'enfrontà l'aliança dels tres partits (comunistes, socialistes i radicals d'esquerra) contra el partit impulsat per Charles de Gaulle. S'eligiren 627 escons.
| Partits i coalicions | Partits i coalicions | Abr. | Vots | % | Escons |
| | Partit Comunista Francès | PCF | 5,430,593 | 28.26 | 182 |
| | Mouvement Républicain Populaire | MRP | 4,988,609 | 25.96 | 173 |
| | Secció Francesa de la Internacional Obrera | SFIO | 3,433,901 | 17.87 | 102 |
| | Total "Aliança dels Tres Partits" | | 13,853,103 | 72.09 | 457 |
| | Parti Républicain de la Liberté | PRL | 2,487,313 | 12.94 | 72 |
| | Rassemblement des Gauches Républicaines | RGR | 2,136,152 | 11.12 | 69 |
| | Unió Gaullista | UG | 585,430 | 3.05 | 0 |
| | Diversos | | 154,377 | 0.80 | 29 |
| Total | Total | | 19,216,375 | 100 | 627 |
| Abstenció: 21,95% ||||||

## Fonts

* Partits i eleccions